 Itoobiya ayaa saxeexday heshiis ay kor ugu qaadayso ganacsiga u soo mara dekedda Somaliland ee Berbera xilli uu cidhiidhi badani xannibay adeeggii dekedda dalka deriska laah ee Jabuuti, ayaa ay yidhaahdeen masuuliyiinta Itoobiya Ereyadan waxaa lagu bilaabay warbixin uu diyaariyey wariye William Davison oo ka tirsan Shabakadda Bloomberg ee dalka Maraykanka, waxa aanay intaas ku sii dartay in labada dhinac ee Somaliland iyo Itoobiya ay dib isula eegeen qiimaha lacagta ay Somaliland ka qaadayso badeecadaha u soo degaya Itoobiya Tacriifadda iyo Guddi loo magacaabay maamulidda hawlaha wadaagga ah, taas oo qayb ka ahayd heshiis labada dhinac dhexmaray Shan malamood ka hor oo ahayd 31kiiMaarij, sida uu Isniintii Shalay Bloomberg u sheegay Sharmaarke Jaamac oo dhinaca dhaqaalaha iyo ganacsiga kala taliya wasaaradda arrimaha dibadda ee Somaliland. 